Ουσούρι

Ο ποταμός Ουσούρι ή Ουσουλί (, κινέζικα: 乌苏里江, πινγίν: Wūsūlǐ Jiāng Ουσουλί τσιάνγκ), περνά μέσα από τα κράι Χαμπάροφσκ και Πριμόρσκι της Ρωσίας και τη νοτιοανατολική περιοχή της Βορειοανατολικής Κίνας. Πηγάζει από το όρος Σνιέζναγια της οροσειράς Σιχοτέ-Αλίν σε υψόμετρο περίπου 975 μέτρων, ύστερα ακολουθεί κατεύθυνση προς τα βόρεια και σχηματίζει μέρος του σινορωσικού συνόρου (το οποίο βασίζεται στο σινορωσική σύμβαση του Πεκίνου του 1860, στο οποίο η Κίνα μεταξύ άλλων παραχωρούσε τμήμα της εξώτερης Μαντσουρίας στη Ρωσία), μέχρι την διασταύρωση και ένωση του με τον Αμούρ ως παραπόταμός του στο χωριό Καζακεβίτσεβο, κοντά στο Χαμπάροφσκ, σε υψόμετρο 41 μέτρων και κοντά στα σινορωσικά σύνορα. Έχει μήκος 897 χιλιομέτρων. Ο Ουσούρι αποστραγγίζει τη λεκάνη του Ουσούρι, η οποία καλύπτει έκταση 193.000 τ.χλμ. Τροφοδοτείται κυρίως από βρόχινο νερό (60%), χιόνι (30–35%) και υπόγειες πηγές. Ο μέσος όρος απορροής του ποταμού είναι 1.150 κυβικά μέτρα ανά δευτερόλεπτο και έχει μέσο υψόμετρο 1.682 μέτρων. Εκτός από το Χαμπάροφσκ, ο Ουσούρι διασχίζει μεταξύ άλλων τη Τσουγκούγιεφκα, το Κιρόφσκι, το Λεσοζαβόντσκ, το Ζαοχέ (Κίνα) και άλλες πόλεις και οικισμούς, οι περισσότεροι σε ρωσικό έδαφος.

Μέχρι το 1972 ο Ουσούρι μέχρι το χωριό Αρχίποφκα της επαρχίας Τσουγκούγιεφσκι ήταν γνωστός με το όνομα Γιανμουτχόουζα, έως το χωριό Βιερχνιάγια Μπρεγιέφκα στην επαρχία Τσουγκουγιέφσκι ήταν γνωστός ως Σανταγκόου, μέχρι την ένωση του με τον ποταμού Νταουμπιχέ ονομαζόταν Ουλαχέ και μόνο μετά την ένωση του με τον ποταμό Νταουμπιχέ ονομαζόταν Ουσούρι. Το 1972, μετά την σινοσοβιετική σύγκρουση στη νήσο Νταμιάνσκι του κράι Πριμόρσκι έγινε μια μαζική μετονομασία τοπωνυμίων κινεζικής προέλευσης.

Ονόματα 
Ο ποταμός Ουσούρι έχει γίνει γνωστός με πολλά ονόματα. Στα Μαντσού είναι γνωστός με τις ονομασίες Ουσούρι Ούλα ή Ντομπί Μπιρά (Ποτάμι των Αλεπούδων), ενώ στα μογγολικά είναι γνωστός ως Ουσούρι μουρέν.

Ιστορία 

 Το 1655 έφτασαν οι πρώτοι Ευρωπαίοι στον ποταμό, συγκεκριμένα ο Σιβήριος κοζάκος Ονούφριι Στεπάνοφ (1610-1658) και το απόσπασμά του.
Ο Ουσούρι είναι γνωστός για τις καταστροφικές πλημμύρες του. Παγώνει τον Νοέμβριο και παραμένει παγωμένος μέχρι τον Απρίλιο. Στα νερά του ποταμού αναπαράγονται διάφορα είδη ψαριών: οξύρρυγχος, διάφορα είδη σολομών, κλπ.
 Κατά τη διάρκεια του Β΄ Παγκοσμίου Πολέμου, το ποτάμι σηματοδότησε ήταν ένα από τα σύνορα από τα οποία οι σοβιετικές δυνάμεις εισέβαλαν στην Μαντσουρία κατά την διάρκεια της Επιχείρισης Καταιγίδα του Αυγούστου το 1945.
 Η Σινοσοβιετική συνοριακή σύγκρουση του 1969 έλαβε χώρα στο σοβιετικό νησί Νταμάνσκι, στον ποταμό Ουσούρι.

Παραπόταμοι του Ουσούρι 
Οι κύριοι παραπόταμοι του Ουσούρι, καταταγμένοι με βάση τη θέση τους μεταξύ της πηγής και της ένωσης του ποταμού με τον Αμούρ:

 Αρσενιέφκα (αριστερός παραπόταμος)
 Σουνγκατσά (αριστερός παραπόταμος)
 Μουλίνγκ (αριστερός παραπόταμος)
 Μπολσάγια Ουσούρκα (δεξιός παραπόταμος)
 Μπικίν (δεξιός παραπόταμος)
 Ναολί (αριστερός παραπόταμος)
 Χορ (δεξιός παραπόταμος)

Δείτε επίσης 

 Καφέ αρκούδα του Ουσούρι
 Ουσουριανή τίγρη

Παραπομπές

Πηγές

Εξωτερικοί σύνδεσμοι 

 
 Article containing a detail map [dead link as of 18 March, 2017]
 http://www.unu.edu/unupress/unupbooks/80349e/80349E10.GIF
Διεθνείς ποταμοί της Ασίας
Ποτάμια σύνορα
Λήμματα που περιέχουν κείμενο στα ρωσικά